tomron87/hebrew-wikipedia-sentences-corpus huggingface dataset:
השיר מכיל נושאים אקזיסטנציאליסטיים מתהווים, כאשר בארט משווה את קיומו שלו לזה של הדחליל, שאמנם "עצוב" יותר אך גם "השלים עם גורלו".
תוכן תמטי כזה הפך מאוחר יותר לעמוד התווך של הדימויים הליריים של הלהקה.
השיר מכיל קטע אינסטרומנטלי עממי פסיכדלי בסגנון הבארוק המורכב מגיטרה אקוסטית בת 12 מיתרים וצ'לו.
כל כלי הנגינה, המשקפים את האופי הניסיוני של רבות מהיצירות הפסיכדליות המוקדמות של הלהקה, מופנים לערוץ השמאלי הקיצוני ולערוץ הימני של מערכת הסטריאו, עם שני קווי קול, אחד מדובר ואחד מושר.
הסינגל האמריקאי יצא לאור על ידי טאוור רקורדס שלוש פעמים בין יולי 1967 לסוף 1968. בכל פעם היא לא הצליחה לשחזר את הצלחתה בבריטניה.
סרט תדמית לשיר, שנעשה עבור מהדורת החדשות של פאתה וצולם בתחילת יולי 1967, מציג את הלהקה בשדה פתוח עם דחליל, בדרך כלל משתוללים.
הוא מראה את רוג'ר ווטרס נופל כאילו ירו בו, ואת ניק מייסון מחליף את כובעו עם כובעו של הדחליל.
חלק מסרט זה הוצג בהופעות החיות של ווטרס לשיר "Set the Controls for the Heart of the Sun".
פרומו שני צולם בשנת 1968 בבריסל, בלגיה, כאשר דייוויד גילמור החליף את בארט, ווטרס ביצע ליפ סינק תוך כדי נגינת גיטרת הבס שלו בקשת כינור.
סיד בארט - שירה, גיטרה חשמלית, גיטרות אקוסטיות 6 ו-12 מיתרים
ריצ'רד רייט - אורגן פרפיסה, צ'לו, קולות רקע
רוג'ר ווטרס - גיטרה בס, בס קשתי
ניק מייסון - טמפל בלוקס, כוסות מתכת
The Register הוא אתר חדשות טכנולוגיה בריטי שנוסד ב-1994 על ידי מייק מגי וג'ון לטיס.
האתר עוסק בעיקר בפרסום חדשות ודעות בנושא טכנולוגיות מידע.
המוציא לאור העומד מאחורי האתר הוא Situation Publishing Ltd, בעלי האתר הוא דרו קאלן ומנהל האתר הוא לינוס בירטלס.
עד מאי 2019 היה אנדרו אורלובסקי העורך הראשי של האתר.
The Register נוסד בלונדון כעלון דואר אלקטרוני בשם "Chip Connection".
בשנת 1998 הפך "The Register" לאתר חדשות יומי מקוון.
ב-2001 עזב אחד המייסדים, מייק מגי, ופתח את אתר מתחרה "The Inquirer", ומאוחר יותר את "IT Examiner" ו-"TechEye" .
ב-2009 הכריז האתר על פרויקט לשיגור מטוס נייר באטמוספירה העליונה הקיצונית.
בנובמבר 2011 עיקר הקוראים באתר הגיעו מבריטניה (42%) ומארצות הברית (34%).
"Channel Register" מספק חדשות בתחום עסקי המחשבים וסחר, ו-"Reg Hardware" מספק חדשות ומאמרים עבור חומרת מחשב ואלקטרוניקה צריכה.
"Reg Research" מעמיק על טכנולוגיות וכיצד הן קשורות לעסקים.
הסיפורים שלהם מצוטטים על ידי מקורות חדשותיים גדולים ומשמשים גם לגיבוי מידע.
סיפורים בכתבי עת אחרים התבססו על חשיפותיהם.
לדוגמה, "InformationWeek" פרסם כתבה על כתבה של "The Register", ששימשה כמקור למאמר בניו יורק טיימס.
בספטמבר 2018, עמד דירוג האתר על פי אלקסה על 7,194.
לאתר צוות מערכת של 16 כותבים ומומחי הפקה.
כריס ויליאמס הוא העורך הראשי.
פול קונרט הוא עורך בבריטניה, איאן תומסון הוא עורך חדשות בארצות הברית וסיימון שרווד הוא עורך אסיה-פסיפיק.
בעלי טורים כוללים את מארק פסה ורופרט גודווינס.
The Romantic הוא אלבום האולפן הרביעי של הזמר-יוצר האמריקאי ברונו מארס.
האלבום ייצא לאור ב-27 בפברואר 2026, על ידי חברת התקליטים אפיק רקורדס.
ב-5 בינואר 2026 הודיע מארס על השלמת אלבום האולפן.
ב-7 בינואר 2026 הוא חשף את השם, עטיפת האלבום ותאריך יציאתו.
The Sims (בעברית: הסימס) היא סדרת משחקי מחשב שפותחה על ידי ויל רייט וחברת "Maxis" והופצה על ידי חברת EA Games.
במשחק ניתן להתנהל בתור דמות וירטואלית המכונה "סים" בסביבת חיים משתנה בהתאם למשחק ולהרחבות שנקנו או התקבלו.
נכון לשנת 2017, הזיכיון כולו מכר 200 מיליון עותקים ברחבי העולם, והוא זיכיון המשחקים הנמכר ביותר למחשב האישי והשמיני הנמכר ביותר בכל הזמנים.
בישראל משווק המשחק על ידי חברת הד ארצי (המשחק לא תורגם לעברית) ובחנויות הדיגיטליות "Origin", "סטים" ו-"EA Games".
את הרעיון למשחק הגה ויל רייט בשנת 1990 לאחר שאיבד את ביתו ורכושו בשרפה.
בזמן שבנה בית חדש, רייט החל לחשוב על משחק שמדמה את החיים.
הוא האמין שביכולתו לתכנת ולעצב משחק כזה, "בית בובות דיגיטלי", כפי שהגדיר אותו.
בשנת 1993 פנה רייט לחברת "Maxis" והציע להם את הרעיון.
הרעיון נדחה בשל חוסר אמונם של אנשי החברה במוצר, ומתוך הנחה שהמחשבים של אותה תקופה אינם מסוגלים לתמוך במשחק.
בשנת 1995 חברת EA Games (שהפכה ב-1997 לחברת האם של "Maxis") הציעה לרייט להמשיך לפתח את המשחק.
באותה שנה החל תהליך פיתוחו של המשחק, שזכה לשם "Project X" (בעברית: פרויקט X).
כעבור שנתיים המשחק קיבל את שמו הרשמי - "The Sims", שם שנועד להציג את המשחק כשלב נוסף בשורת משחקי הסימולציה הקודמים שפיתח רייט (כגון סים סיטי).
החל משנת 2003 משחק "הסימס" יצא גם בגרסאות שונות עבור קונסולות משחקים:
"The Sims"- משחק דומה למשחק הבסיס.
יצאה בגרסאות פלייסטיישן 2, Xbox ונינטנדו גיימקיוב.
"The Sims: Bustin' Out" – משחק אשר מתמקד במעבר בין בתים.
יצא בגרסאות פלייסטיישן, Xbox, נינטנדו גיימקיוב, וגיים בוי אדוונס.
"The Sims: Urbz"– משחק אשר מתמקד בקבוצות חברתיות.
יצא בגרסאות עבור כל הקונסולות המוזכרות לעיל וגם בגרסת נינטנדו DS.
The Sims Bowling – מותאם לאייפוד, הסימס יוצאים לעיר לשחק באולינג.
The Sims Pool – מותאם לאייפוד, הסימס יוצאים לעיר לשחק סנוקר.
The Sims 2 Apartment Pets – מותאם לנינטנדו DS, הסימס חיות מחמד בגרסה לקונסולה הניידת DS.
במשחק זה, בדומה ל-The Sims Castaway Stories, מנהל השחקן את חיי הסים באי בודד, אולם משחק זה אינו בעל עלילה.
The Sims 3 – מותאם לאיפוד ואייפון, הסימס 3 - גרסה דומה למקור אבל בעלת אפשרויות מועטות יחסית למשחק המקורי במחשב.
The Sims 3: Ambitions – מותאם לאיפוד ואייפון, הסימס 3: שאיפות - גרסה דומה לחבילת ההרחבה שקיימת לסימס 3 אבל בעלת אפשרויות מועטות יחסית למשחק המקורי במחשב (המשחק משלב את The Sims 3 לאייפון בתוכו)
The Sims 3: World Adventures – מותאם לאיפוד ואייפון, הסימס 3: חוויות עולם - גרסה דומה לחבילת ההרחבה שקיימת לסימס 3 אבל בעלת אפשרויות מועטות יחסית למשחק המקורי במחשב.
(המשחק משלב את The Sims 3 לאייפון בתוכו).
סימס 4 שווק מלכתחילה גם בגרסה לקונסולות משחק, במקביל למשחק המחשב.
במשך השנים הוקמו אתרי אינטרנט ופורומים רבים המוקדשים למשחק.
רוב האתרים אף מציעים תוספות שונות למשחק (חלקן תמורת תשלום).
עם זאת, במהלך השנים הועלו גם ביקורות שונות כנגד המשחק.
בין היתר חברת "Maxis" הואשמה במסחור יתר של המשחק בשל פיתוח חבילות הרחבה רבות ויקרות.
בנוסף, הושמעה גם ביקורת על כך שהמשחק משדר מסר חינוכי שגוי לפיו הכסף הוא גורם ישיר ומרכזי בדרך לאושר.
במאי 2007 הודיעה חברת פוקס המאה ה-20 כי רכשה את הזכויות לסרט על "הסימס".
החברה הודיעה כי בסרט ישחקו שחקנים חיים (לא סרט אנימציה) הפקת הסרט התעכבה במשך שנים ואף לוותה בשמועות על ביטולה האפשרי, לאחר רכישת פוקס על ידי דיסני בשנת 2019 בוטל הסרט באופן סופי.
ב-21 במרץ 2024 נודע כי מרגו רובי תפיק סרט על "הסימס".
בספטמבר 2024, פורסם כי הסרט יבוים על ידי קייט הרון, שביימה את "לוקי", והיא גם תכתוב את התסריט יחד עם בריוני רדמן.
הוצהר כי הסרט יהיה "שיקוף אותנטי" של חוויית המשחק ב-"The Sims" ויכלול אלמנטים מההיסטוריה הארוכה של המשחק, בניסיון להפוך אותו לחלק מהתרבות הפופולרית.
הסרט יכלול "הרבה סיפור רקע" מתוך עולם המשחק, ויכיל אזכורים לדמויות קלאסיות כמו בלה גות'.
חוויות מוכרות מהמשחק, כמו בריכות ללא סולמות, יופיעו בסרט.
ידוע כי הרבה זמרים מפורסמים הקליטו שירים בשפה הדמיונית של המשחק.
יש גם זמרים שעשו שירים המבוססים על המשחק כמו קייטי פרי ונלי.
בנובמבר 2020, הזמרת ביני שחררה את השיר שלה "KOOL", יחד עם הווידאו קליפ, אשר מבוסס על המשחק ואפילו מראה את המשחק מנקודת המבט של הדמויות, אשר כביכול מבולבלות וכועסות ממי ששולט בהן בחיים האמיתיים.
כל משחק בסדרת הסימס מציג תקופת זמן שונה.
המשפחה מופיעה לראשונה בסימס 1, אך אלכסנדר טרם נולד אז.
בחבילת ההרחבה "חיות וחוויות" מוצגים לראשונה הוריו של מורטימר, גונתר וקורנליה.
בסימס 2 מורטימר הזדקן, קסנדרה מאורסת לדון לותריו (ר' להלן), ובלה נחטפה על ידי חייזרים ומסתובבת בעיר Strangetown.
בסימס 3 מורטימר ובלה עודם ילדים.בוב ובטי ניובי (פירוש שם משפחתם: טירון) – בסימס 1, הם בני זוג.
בסימס 2, הם נפטרו, אך בתם, ברנדי ברוק (פירוש שם משפחתה: מרוששים), היא אלמנה עם שני בנים ועוד אחד בדרך.
בסימס 3, הם בני נוער, וחברים טובים אחד של השני.
ניתנים להורדה רשמית מהגלריה של הסימס 4 יחד עם כלבם האהוב באדי.משפ' פליזנט (פירוש שם משפחתם: נעים) – בסימס 1 מופיעים האב ג'ף, האם דיאנה, הבן דניאל, והבת ג'ניפר.
בסימס 2 דניאל נשוי למרי סו (אך הוא בוגד בה עם המשרתת קיילין לנגרק) ולהם התאומות היריבות אנג'לה ולילית, כאשר ג'ניפר נשואה למשפ' בורב (פירוש שם משפחתם: פרוור) וג'ף ודיאנה נפטרו.
בסימס 3 דניאל ומרי סו מבלים את ירח הדבש שלהם ב־Sunlit Tides.
בסימס 4 התאומות אנג'לה ולילית לומדות באוניברסיטה, אך ניתן להוריד מהגלריה גרסה של המשפ' הזהה למצבה בסימס 2.מלקולם לנדגרב (פירוש שם משפחתו: תופס אדמות) – איש עסקים עשיר ונכלולי, בנם של ננסי וג'פרי.
הופיע לאשונה בגרסת הקונסולה של הסימס 1 כאשר אם השחקן נישאת לו.
יש לו שני ילדים מאישה אחרת, גם הם בגיל השחקן, הבן דדלי והבת מימי, עצלנים ומפונקים שמבלים כל היום במקום לעבוד.
בסימס 3 ובסימס 4 עודנו נער צעיר.
אך ניתן להוריד מהגלריה של הסימס 4 גרסה המבוססת על הסימס 1 לקונסולה.
נעדר מהסימס 2, אך בחבילת ההרחבה "עושים עסקים" מופיע בן משפחה אחר בעל שם זהה, גם כן איש עסקים.דון לותריו – הקזנובה השכונתי, רודף שמלות מושבע.
בסימס 2, הוא מאורס לקסנדרה גות, אך למרות זאת מאוהב בתאומות דינה ונינה קליינטה (פירוש שם משפחתן: לוהטת) ובמשרתת שלו, קיילין לנגרק.
בסימס 3, חזר אחורה בזמן וחי בעיר Riverview לבדו ליד אסם של משפ' מקדרמוט.
בסימס 4, הוא יוצא קבוע עם אם התאומות.
נעדר מהסימס 1.אוליב ספקטור (פירוש שם משפחתה: רוח רפאים) – אלמנה סדרתית שבזקנתה ילדה את בנה טיפוס עצבני למלאך המוות.
נעדרת מהסימס 1, בסימס 2 גרה בעיר Strangetown עם אחייניתה אופליה ועוד רבים הקבורים בחצרה, בעוד בנה גדל אצל משפ' ביקר (פירוש שם משפחתם: כוס כימית) המתעללת בו.
בסימס 3 גרה עם בנה הפעוט בעיר Midnight Hollow הניתנת להורדה באתר הרשמי.
בסימס 4 ניתנת להורדה מהגלריה עם אחייניתה (במצב זהה לשל הסימס 2), אך מופיעה גם בחבילת ההרחבה "מוות וחיים".אגנס קרומפלבוטום – בסימס 1 היא נקראת Miss Crumplebottom (או בעברית: גב' קרומפלבוטום) ומגיעה עם חבילת ההרחבה "יוצאים קבוע" ומפריעה לזוגות המגלים חיבה בפרהסיה.
בסימס 2 היא קבורה בחצר של בן אחותה מורטימר גות.
בסימס 3 היא אלמנה טרייה.
בנוסף, בסימס 2 ובסימס 4 מופיעה כפילה שלה, בעלת אותו שם ותפקיד שהיה לה בסימס 1.הליצן הטרגי – ליצן עצוב תמידית, הבוקע מתוך הדיוקן שלו בסימס 1 ובסימס 4, ומדביק את כל הסובבים אותו במצב רוחו הירוד תוך ניסיון נואל לעודדם.
בסימס 3 הוא קבור בבית הקברות השכונתי של Sunset Valley.
נעדר מהסימס 2.השרתן – רובוט בעל עין אחת שהסימס יכולים לרכוש כדי שיעזור להם בעבודות הבית.בונהילדה – שלד אישה החיה בתוך ארון שהסימס יכולים לרכוש כדי שתעזור להם בעבודות הבית בסימס 1 (בחבילת ההרחבה "עושים קסמים") ובסימס 3 (בחבילת ההרחבה Supernatural).
בסימס 4 (בחבילת ההרחבה Paranormal Stuff) ניתן להעלותה באוב .קלייר הדובה – דובה שמופיעה בסימס 1 יוצאים קבוע.
אחת הדמויות בסימס 3 מבוססת עליה וקרויה על שמה.
נעדרת מהסימס 2 ומהסימס 4, אך בחבילת ההרחבה Outdoor Retreat כל סים יכול ללבוש חליפת דוב.
בסימס 2 מופיעה השכונה Veronaville שהדמויות בה מבוססות על מחזות ויליאם שייקספיר: משפ' קאפ ומשפ' מונטי מבוססות על המשפחות היריבות מרומאו ויוליה ומשפ' סאמרדרים''' על חלום ליל קיץ.
בנוסף חלק מבני משפ' קאפ מבוססים על דמויות מהמלך ליר, והיד עוד נטויה.
בני המשפחה הופיעו גם בסימס 3, ומשפ' סאמרדרים אף בחבילת ההרחבה Enchanted by Nature של הסימס 4.
"הסימפסונים שרים בלוז" הוא אלבום מ-1990 של שירים המבוצעים על ידי דמויות מתוך סדרת הטלוויזיה המצוירת האמריקאית, משפחת סימפסון.
השיר Do the Bartman של בארט סימפסון מוביל את האלבום והוא הסינגל הראשון ששוחרר ממנו.
השיר היה להצלחה בינלאומית ובבריטניה, הגיע למקום הראשון ברשימת הסינגלים, שם נשאר במשך שבועיים.
באלבום משתתפים כמה אמנים מוכרים כמו: בי בי קינג, ג'זי ג'ף ומרסי לוי.
The Singles 81→85 הוא אלבום אוסף של להקת המוזיקה האלקטרונית הבריטית דפש מוד.
האלבום יצא ב-1985 והכיל את כל הסינגלים של הלהקה עד אז, וסדר הופעתם באלבום זהה לסדר יציאתם.
האלבום גם הכיל 2 שירים חדשים שיצאו כסינגלים: Shake The Disease ו-It's Called A Heart.
האלבום לא יצא בארצות הברית, ובמקומו יצא שם אלבום האוסף Catching Up With Depeche Mode.
כל השירים מבוצעים על ידי דייב גהאן, מלבד Somebody שמבוצע על ידי מרטין גור.
ב-26 באוקטובר 1998 יצאה גרסה חדשה לאלבום.
ההוצאה המחודשת הייתה כדי להתאים עם הוצאת אוסף סינגלים חדש בשם The Singles 86>98. כמו כן, שם האלבום שונה בהתאמה לאוסף החדש, ונקרא The Singles 81>85.
הגרסה החדשה הכילה 2 שירים נוספים (15 השירים שהיו קיימים בגרסה המקורית נשארו זהים):
גרסה זו הופיעה לראשונה באלבום אוסף בשם Some Bizzare Album (ומכאן שם הגרסה).
שיר זה נכתב על ידי וינס קלארק.(Just Can't Get Enough (Schizo Mix הוא גרסת מיקס לשיר Just Can't Get Enough, ונכלל כביסייד בסינגל שלו (שיצא גם הוא ב-1981), ובחלק מהגרסאות של Speak & Spell''.
גרסה זו של האלבום יצאה גם בארצות הברית (בניגוד לגרסה המקורית שלא יצאה שם) והגיעה למקום 114 במצעד האלבומים בארצות הברית.
The Singles 86>98 הוא אלבום אוסף של להקת המוזיקה האלקטרונית הבריטית דפש מוד, שיצא ב-1998.
האלבום הכיל את כל הסינגלים של הלהקה מהשנים 1986 עד יציאת האלבום (הסינגלים שקדמו ל-1986 יצאו ב-The Singles 81-85).
חלק מהשירים מופיעים בגרסתם המקורית, בעוד שחלק מהם מופיעים בגרסאות מיקס (פירוט ברשימת השירים).
בעקבות האלבום יצאה הלהקה לסיבוב הופעות קצר בן 4 חודשים, בשם The Singles Tour.
באותה השנה, הוציאה הלהקה את The Videos 86>98, קלטת וידאו (היה זמין גם ב-DVD) המכילה את כל הוידאו-קליפים של השירים המופיעים באלבום.
כל השירים מבוצעים על ידי דייב גהאן, למעט A Question Of Lust ו-Home שמבוצעים על ידי מרטין גור.
"The Score - An Epic Journey" הוא אלבום האולפן השלישי של להקת המטאל גותי/מטאל סימפוני ההולנדית אפיקה.
האלבום יצא לאור בשנת 2005.
רוב השירים באלבום הם אינסטרומנטליים ודומים למדי לקטעי הפתיחה בשני האלבומים של הלהקה שקדמו לו.
ארבעת השירים היחידים באלבום שכן משלבים את קולה של הסולנית, סימונה סימונס, הם גרסאות שונות לשירים שכבר הופיעו באלבום הקודם של הלהקה, Consign to Oblivion אשר יצא לאור מוקדם יותר באותה השנה.
האלבום שימש כפסקול לסרט ההולנדי Joyride משנת 2005.
הפינה השקטה והבמה הריקה הוא אלבום משנת 1974 של היוצר הבריטי פיטר האמיל.
לאלבום צליל אקלקטי - מבלדה בליווי אקוסטי (Forsaken Garden, Rubicon) דרך יצירות רוק מתקדם מורכבות (A louse is not a Home, Modern) וכלה בשיר אישי לבתו (הדמיונית עדיין, באותה תקופה) של היוצר (Wilhelmina).
בדומה לצליל, גם נושאי השירים שונים מאוד זה מזה, והם אינם מתחברים לרצף.
The Sinatra Family Wish You a Merry Christmas הוא אלבום מאת הזמר האמריקאי פרנק סינטרה, זהו אלבום האולפן ה-52 של סינטרה וה-25 בחברת ההקלטות רפרייז רקורדס.
האלבום המשפחתי מסמן בעיקר את סוף תקופת הראט פאק ואת התמקדותו המחודשת של סינטרה במשפחתו.
גם המוזיקה אותה יצר סינטרה עברה שינוי מהותי.
המארגן נלסון רידל, הוציא מהתזמורת צליל חלק ועשיר וזאת בניגוד לעבודות קודמות שלו בהן שם דגש על מקצבי סווינג עשירים ומהירים.
סינטרה עצמו שר סולו רק בשני שירים, בכל השאר השתתפו גם בני משפחתו שכללו את בנו פרנק הבן, ואת שתי בנותיו, ננסי (איתה כבר שיתף פעולה בשיר, "Somethin' Stupid") וטינה.
פרנק סינטרה הבן - קולות
The Singles Collection (בעברית: אוסף סינגלים) הוא אלבום להיטים השני של הזמרת האמריקאית בריטני ספירס.
האלבום יצא לאור ב-10 בנובמבר 2009, על ידי חברת התקליטים ג'ייב רקורדס.
האלבום מכיל את רוב להיטיה של ספירס, מסינגל הבכורה "...Baby One More Time" ועד לאחרון, "Radar".
בנוסף, האלבום כולל סינגל חדש; ששמו "3".
ב-12 ביולי 2009, אישרה ספירס באמצעות חשבון הטוויטר שלה כי החלה להקליט חומרים חדשים, והצהירה כי החלה לעבוד יחד עם כותב השירים והמפיק השוודי מקס מרטין.
ב-23 בספטמבר 2009, חברת התקליטים ג'ייב רקורדס הודיעה רשמית על צאת אלבום להיטים של סיפרס שיקרא The Singles Collection, דרך האתר הרשמי של ספירס, לרגל חגיגות ה-12 שנות קריירה של ספירס בתעשיית המוזיקה.
זהו האלבום השני לאחר צאת האלבום להיטיה הגדולים הקודם Greatest Hits: My Prerogative, משנת 2004. תאריך צאתו של האלבום אושר להיות ל-24 בנובמבר 2009 והאלבום כולל שיר חדש שנקרא "3", בהפקתו של מרטין.
האוסף היה זמין בשתי מהדורות עיקריות, מהדורה סטנדרטית ומהדורת מארז תקליטורים.
הגרסה הסטנדרטית הכילה תקליטור יחיד עם שבע-עשרה רצועות, כולל "3".
מארז תקליטורים הכיל עשרים ותשעה סינגלים, כולל "3", כאשר כל אחד מהם ארוז בכיס החלקה שלו עם עטיפת כיסוי מקורית, בליווי צד א' וצד ב' מקורי או רמיקס.
היא כללה גם חוברת ובה תמונות אייקוניות ועובדות על כל רצועה וכן DVD עם כל הקליפים של ספירס עד היום בסדר כרונולוגי.
ב-14 באוקטובר 2009, הכריזה חברת התקליטים ג'ייב רקורדס בהודעה לעיתונות חדשה כי התאריך למהדורה הסטנדרטית הועבר ל-10 בנובמבר 2009. תאריך צאת המארז תקליטורים נותר זהה.
למחרת הוכרזה כי מהדורת CD + DVD תצא לאור ב-10 בנובמבר 2009, מחוץ לצפון אמריקה.
מהדורה זו כללה את רשימת הרצועות במהדורה הסטנדרטית וכן את הסינגל "I'm Not a Girl, Not Yet a Woman".
"3", הוא הסינגל היחידי מהאלבום, שיצא ב-6 באוקטובר 2009, יחד עם ההכרזה על אוסף הלהיטים.
השיר יצא לתחנות הרדיו ב-29 בספטמבר 2009. השיר זכה לביקורות חיוביות מצד המבקרים, והופיע לראשונה במקום הראשון במצעד בילבורד הוט 100, ושבר שיאים במצעד רבים.
השיר הפך את ספירס לאמן הראשון מזה למעלה משלוש שנים שהופיע לראשונה במקום הראשון.
זה היה השיר ה-16 בתולדות המצעד שהופיע לראשונה במיקום העליון וגם הכותר כהקצר ביותר לשיר שהגיע לראש הטבלה.
"3" הופיע לראשונה גם במצעד בקנדה והגיע לעשירייה הראשונה במצעדים במדינות אוסטרליה, בלגיה (ולוניה), צ'כיה, פינלנד, צרפת, אירלנד, נורווגיה, שוודיה ובריטניה.
בארצות הברית, אוסף הסינגלים הופיע לראשונה במקום ה-22 במצעד בילבורד 200, ונמכר בשבועיים הראשונים 26,800 עותקים.
האלבום נמכר ביותר מ-250,000 עותקים בארצות הברית.
בקנדה הוסמך האלבום למעמד של זהב על ידי איגוד תעשיית ההקלטות הקנדי למכירות של למעלה מ-40,000 עותקים.
האלבום עלה לראשונה במקום ה-15 במקסיקו והוסמך לזהב על ידי איגוד תעשיית ההקלטות המקסיקני למכירות של מעל 30,000 יחידות.
ב-23 בנובמבר 2009, האלבום עלה לראשונה במצעד האלבומים האוסטרלי במקום ה-23. באותו שבוע הוא עלה לראשונה במקום ה-22 בניו זילנד.
האלבום הגיע לארבעים המובילים בבלגיה (ולוניה), דנמרק, יוון, ניו זילנד ונורווגיה, והופיע גם בבלגיה (פלנדריה), פינלנד, ספרד והולנד.
בינואר 2011, אוסף הסינגלים נכנס מחדש למצעד באירלנד במקום ה-51 ולמצעד בבריטניה במקום ה-27. בשנת 2021, אוסף הסינגלים נכנס מחדש למצעדים באירלנד ונחת במקום 24 ושבר את שיא ולמצעד בבריטניה האלבום נחת במקום 51.
מהדורת "Box Set" כוללת את ה-29 סינגלים של ספירס בליווי צד א' וצד ב', האלבום גם מכיל DVD של 29 קליפים של ספירס.
המהדורה הסטנדרטית של צפון אמריקה בה הוסר השיר "I'm Not a Girl, Not Yet a Woman" מרשימת הרצועות.
רשימת הרצועות של דיסק 29 במארז "Box Set" (הסינגל "3") מציגה את "" כרצועה השלישית, אם כי אין רצועה שלישית בדיסק.
מקוםתאריםמכירותאוסטרליה (ARIA)זהב35,000קנדה (Music Canada)זהב40,000הונג קונג (IFPI Hong Kong)זהב10,000מקסיקו (AMPROFON)זהב30,000בריטניה (BPI)זהב100,000ארצות הברית—268,000 מכירות + הזרמת מדיה בלבד
+ תאריכי יציאות לאור ופורמטים עבור The Singles Collectionאזורתאריך יציאהפורמטגרסהחברת תקליטיםמקורקנדה10 בנובמבר 2009תקליטור • הורדה דיגיטליתסטנדרטיתסוני מיוזיקארצות הבריתג'ייב רקורדסאוסטרליה13 בנובמבר 2009תקליטור + DVDמוגבלתסוני מיוזיקגרמניה20 בנובמבר 2009דלוקסתקליטור • הורדה דיגיטליתסטנדרטיתהממלכה המאוחדת23 בנובמבר 2009RCA רקורדסתקליטור + DVDמוגבלתדלוקסקנדהסוני מיוזיקארצות הבריתג'ייב רקורדסיפן25 בנובמבר 2009תקליטור • תקליטור + DVDסטנדרטית • מוגבלתסוני מיוזיק
The Secret Code (בעברית: "הקוד הסודי") הוא האלבום היפני הרביעי של להקת הבנים הקוריאנית TVXQ.
ביפן הגיע The Secret Code למקום שני במצעד היומי עם 83,000 עותקים שנמכרו.
ובמצעד השבועי הגיע גם למקום שני לאחר שמכר יותר מ-157,900 עותקים.
האלבום הראה הצלחה רבה אף יותר בטאיוואן כשהגיע לראש מצעדי המוזיקה שם.
פן אחר בהצלחת האלבום היה הסינגלים שלו.
ארבעה מתוך חמשת הסינגלים שמופיעים באלבום הגיעו למקום ראשון באוריקון (אתר המדרג אלבומים על פי מכירות ביפן).
קים ג'אג'ונג תרם שלושה שירים לאלבום.
את Wasurenaide ("אל תשכחי") ג'אג'ונג כתב ועזר בהלחנתו, הוא גם הלחין את 9095 ואת 9096 שהיה שיר נסתר שלא הופיע ברשימת השירים.
גם חבר הלהקה יוצ'אן תרם לאלבום.
את Kiss the Baby" Sky" הוא כתב והלחין.
The Secret Code ("הקוד הסודי") נקרא בשמו מכיוון שנשתלו בו מספר סודות.
הסוד הראשון שהתגלה קשור בשיר הנסתר, "9096".
בסוף השיר נשמעים רחשים משונים, כאשר הופכים את השיר ומשמיעים אותו אחורה ניתן לשמוע את ג'אג'ונג אומר בקוריאנית: "אדם כמוך לא יכול לשמוע מה שאני אומר".
בתמונה אחת קיימות הספרות: 6, 5, 0, 8 ,4, במקשי טלפון ספרות אלו יוצרות את האות האנגלית T שמייצגת את שם הלהקה - TVXQ.
בחיבור ספרות ממספר תמונות התקבלו שני המספרים: 9095 ו-7. "9095" הוא שמו של אחד השירים באלבום והוא גם השיר השביעי בו.
ניתן להגיד על כך שזהו צירוף מקרים אך נאמר על השיר "9095", באחד מראיונות הלהקה, שהוא מייצג את שם האלבום.
("למה התאהבתי בך?") (גרסת א-קאפלה) (בונוס)
Sennen Koi Uta ("שיר אהבה בן אלף שנים")
קטע ממסע ההופעות השלישי ביפן: T
מאחורי הקלעים של צילומי עטיפת הדיסק
מאחורי הקלעים של הקליפ Kiss the Baby Sky
The Single Factor הוא האלבום התשיעי של להקת הרוק המתקדם, קאמל.
שם האלבום נובע מכך שאנדרו לאטימר, גיטריסט הלהקה הוא החבר היחיד שנשאר עד סופה של הלהקה על אף שמשתתף אורח על הקלידים, פיטר ברדנס הקלידן המקורי של קאמל מתארח ב-Sasquatch.
יש האומרים שהשם גם נובע מכך שחברת התקליטים ביקשה מהלהקה ליצור חומר שיכול להיות מושמע ברדיו.
לא כמו אלבומי קאמל הקודמים, שירי האלבום נמשכים מ-3-4 דקות.
באלבום גם משתתף חבר להקת ג'נסיס לשעבר, אנתוני פיליפס.
ב-2009, יצא האלבום בגרסת רימאסטר, עם רצועת בונוס שהיא גרסה ערוכה לשיר, you are the one.
כל השירים באלבום נכתבו על ידי אנדרו לאטימר מלבד היכן שמצוין
End Peace (לטימר, אנתוני פיליפס)
The Sims 4 (בעברית: הסימס 4) הוא המשחק הרביעי בסדרת משחקי הסימולציה The Sims.
המשחק הוכרז ב-6 במאי 2013 על ידי החברה המפיצה, Electronic Arts, ויצא ל-Microsoft Windows ב-2 בספטמבר 2014, ול-OS X ב-17 בפברואר 2015. תצוגת משחקיות (Gameplay) למשחק יצאה בתערוכת Gamescom.
מאז אוקטובר 2022, המשחק זמין להורדה בחינם ב"סטים" וב-"EA Games".
ב-25 באפריל 2013, מספר תמונות של ממשק המשתמש מהבטא הראשונית דלפו לרשת.
ב-3 במאי 2013, Electronic Arts שלחו הודעת דוא"ל למספר בלוגים של מעריצים ובה הודיעו על הכרזה גדולה שתתרחש בתאריך ה-6 במאי 2013. שוער כי מדובר בהכרזה של המשחק הרביעי בסדרה.
באותו היום, הדומיין TheSims4.com הופעל, וכעת מקשר לאתר הרשמי של הסימס.
לפני חשיפת המשחק בתערוכת Gamescom, כמות גדולה של תמונות מהמשחק ומידע, שנמצאו על שרתי האתר הרשמי של הסימס, דלפו לרשת.
החל מ-19 בפברואר 2014, היה ניתן להזמין את המשחק בהזמנה מוקדמת (pre-order).
דבר זה מסמן את חזרתה של Maxis לפיתוח הסדרה, בדומה לחזרתה לפיתוח סדרת Simcity.
אושר באופן רשמי על ידי Electronic Arts כי הסימס 4 יהיה משחק "סינגל-פלייר" (שחקן יחיד), ולא משחק מרובה משתתפים.
אולם, יכלול מספר אלמנטים חברתיים בדומה ל-סימס 3. ב-18 ביוני 2013, התקיים שידור חי ובו הוצגו שרטוטים ראשוניים של הסימים.
בנוסף הוכרז כי המשחק ייחשף במלואו בתערוכת Gamescom הגרמנית, בין ה-20–23 באוגוסט 2013.
ב-18 ביוני אושר כי מתוכננת חשיפה גדולה למשחק The Sims 4 במהלך תערוכת Gamescom ב־20–22 באוגוסט אשר תכלול קדימון וסרטון Gameplay, ובהמשך, ב-22 באוגוסט, ישחקו צוות הפיתוח של המשחק במשחק בשידור חי.
בינתיים, אירוע בשם "SimsCamp" מתקיים בתערוכת Gamescom.
לאירוע הוזמנו בעלי בלוגים על המשחק, ושם קיבלו הזדמנות לשחק לראשונה במשחק ולדון עם המפתחים לגביו.
החשיפה התקיימה באירוע על ידי רייצ'ל פרנקלין, אחת ממפתחות המשחק, ושם הסבירה על "הסים החכם" - תכונה חדשה בסדרת הסימס, אשר מעשירה את רגשות הסימים.
במשחק, רגשות הסימים נתונים להשפעה במספר דרכים, כמו מערכות יחסים, ריהוט, ועוד.
בנוסף, הציגה גם את מצב יצירת הסים ומצב הבנייה החדשים.
במצב יצירת הסים, ניתן "לפסל את הסים" באופן מדויק ולעצב את פניו וגופו באמצעות לחיצות על הסים עצמו, ללא שימוש בסליידרים, אך כמו בסימס 3 עדיין יהיו דוגמאות מוכנות.
אפשרות חדשה שהוצגה היא שינוי סגנון ההליכה של הסימים.
קשתות ואביזרים לשיער ניתן להוסיף בנפרד, לעומת סימס 3. במצב הבנייה החדש, הוצגה אפשרות חדשה לגרירת חדרים ומיקומם בכל מקום, מבין האפשריות החדשות הרבות העתידות להיחשף בהמשך.
בהמשך הציגה לראשונה את סרטון ה-Gameplay אשר חשף חפצים חדשים כמו בובת וודו, כינור, ושק אגרוף.
על פי מספר אנשים שזכו לשחק במשחק בתערוכה, חסרות מספר אפשרויות שהיו קיימות לפני כן כמו "יצירת עיצוב", אך אפשרויות אלו ואחרות צפויות להגיע למשחק בהמשך.
בכנס E3 שהתקיים בתאריך 10 ביוני 2014 רייצ'ל פרנקלין (מפיקה) עלתה לבמה והציגה מידע חדש אודות הסימס ואת תאריך היציאה הרשמי למשחק - 2 בספטמבר 2014.
רייצ'ל הציגה קליפ וידאו בו היא מספרת על סימים שיצרה ועל סיפורם ואיך הרגשות משפיעים עליהם במשחק.
עוד נחשף כי יש מוות חדש והוא מוות מצחוק ובנוסף סקיל חדש של כתיבה פואטית.
כעת עם הסימס 4 תהיה האפשרות לשתף סימים ברשת מיועדת למשחק עם התכונות שלהם וגם להוריד סימים של משתמשים אחרים.
בסוף המצגת כאשר רייצ'ל ירדה מהבמה הוקרן הטריילר הרשמי של המשחק אשר ניתן למצוא באתר הרשמי.
2015 - Get to Work - מוסיף מסלולי קריירה חדשים כמו בלש, רופא, מדען ובעלות על עסקים קמעונאיים.
2015 - Get Together - מוסיף מועדונים עם כללים ופעילויות הניתנים להתאמה אישית, עולם בהשראה אירופאית שאפשר לחקור, ואירועים קהילתיים שבהם סימס יכולים להשתתף.
2016 - City Living - כולל דירת מגורים בגובה רב בעיר מגוונת ושוקקת עם פסטיבלים תוססים.
2017 - Cats & Dogs - משלב חתולים וכלבים בחייו של סימס, עם אפשרות להמשיך בקריירה של וטרינר.
2018 - Seasons - כולל עונות והשפעות מזג אוויר כמו גשם ושלג, וחגים עונתיים.
2018 - Get Famous - מספק אפשרויות לסימס להמשיך בקריירות משחק, להפוך לכוכבי מדיה חברתית ולחוות את אורח החיים של הסלבריטאים.
2019 - Island Living - מאפשר לסימס לחיות בעולם טרופי, הכולל אלמנטים של חיי אי ושיקולים סביבתיים.
2019 - Discover University - מאפשר לסימסים ללמוד במכללה, לבחור את המקצוע שלהם, לחוות את חיי הקמפוס ולהרוויח תארים שמשפיעים על הקריירה שלהם.
2020 - Eco Lifestyle - מעודד קיימות באמצעות יצירת פריטים ידידותיים לסביבה והשפעה על המצב הסביבתי של השכונה.
2020 - Snowy Escape - מציע פעילויות ספורט חורף בעולם חדש בהשראת יפן, ומאפשר לסימס לחקור את התרבות המקומית.
2021 - Cottage Living - כולל אורח חיים פשוט באזור כפרי, עם הזדמנויות לסימס לגדל מזון, לגדל חיות משק ולהשתתף בפעילויות בכפר.
2022 - High School Years - מתמקד בחוויות גיל ההתבגרות בתיכון, כולל פעילויות לאחר בית הספר, רומנטיקה של בני נוער ומורכבות רגשית.
2023 - Growing Together - מתמקד בדינמיקה משפחתית, גידול ילדים, משחק רב-דורי, ומרחיב את אפשרויות המשחק עם שלב חיים אחד - פעוט.
2023 - Horse Ranch - מציג סוסים כחיות מחמד או לוויה, עם משחק סביב טיפול בסוסים, רכיבה ותחרויות, בעולם המבוסס בדרום מערב ארצות הברית.
2023 - For Rent - מוסיף מערכת דיור להשכרה, המאפשרת לסימס לנהל נכסים להשכרה או לשכור בתים, בעולם בהשראת דרום מזרח אסיה.
2024 - Lovestruck - מתמקדת במערכות יחסים רומנטיות, עם אינטראקציות חברתיות חדשות ופעילויות דייטים, בעולם בהשראת מקסיקו סיטי.
2024 - Life & Death - כוללת אפשרות לעבוד כמלאך המוות, לתכנן הלוויות, לחקור את עולם המתים, לחיות בשכונות בעלות נושא על-טבעי, ואף לקום לתחייה.
2025 - Buisnesses & Hobbies - כוללת אפשרות לפתוח עסק.
2015 - Outdoor Retreat - מספק הזדמנויות לסימס לצאת לקמפינג, לטייל ולהתחבר לטבע.
2015 - Spa Day - מציע חווית ספא יוקרתית לסימס, עם טיפולים המתמקדים ברווחה.
2016 - Dine Out - מאפשר לסימס להחזיק ולנהל מסעדות, לחוות מאכלים חדשים שונים וליהנות מסעודה בחוץ.
2017 - Vampires - מציג את האפשרות לסימס להפוך לערפדים ולפתח יכולות על טבעיות.
2017 - Parenthood - מרחיב את החוויה של גידול משפחה, מציע תכונות משחק חדשות לשלבי חיים שונים, ואתגרים נוספים של הורות.
2018 - Jungle Adventure - כולל עיסוק בעולם הארכאולוגיה ויער גשם טרופי בהשראת אמריקה הלטינית.
2019 - StrangerVille - מציג עיירה חדשה נושא מסתורין, עם נתיב קריירה צבאי שניתן לפתוח והזדמנות לפתור את סודות העיירה.
2019 - Realm of Magic - מאפשר לסימס להפוך למכשפים, ללמוד לחשים, לחלוט שיקויים ולחיות בעולם מלא בקסם.
2020 - Star Wars: Journey to Batuu - מאפשר לבקר בעולם בנושא מלחמת הכוכבים.
דמויות בולטות של מלחמת הכוכבים כמו ריי וקיילו רן כלולים.
2021 - Dream Home Decorator - מציגה קריירת עיצוב פנים, המאפשרת לסימס לשפץ ולעצב בתים עם ריהוט ואפשרויות עיצוב חדשות.
2022 - My Wedding Stories - מציג משחק תכנון חתונה, כולל התאמה אישית של פרטים, בחירת מסורות, שכירת ספקים וחוויית תקלות פוטנציאליות.
2022 - Werewolves - מאפשר לסימסים להפוך לאנשי זאב, לחקור את סיפורי אנשי זאב, להצטרף לחבורות ולחוות היבטים פראיים של הטבע שלהם.
"The Show Must Go On" (בעברית: "המופע חייב להימשך") הוא סינגל ושיר רוק של הלהקה הבריטית קווין, אשר נכלל באלבומם ה-14, Innuendo והאחרון בו פרדי מרקיורי היה חי בצאתו לאור.
השיר נכתב בידי בריאן מיי והופק בידי דייוויד ריצ'רדס.
השיר נכתב כפרידה ממרקיורי בשל מאבקו במחלת האיידס.
כשהגיע הזמן להקליט את מרקיורי, חשש מיי כי מרקורי לא יוכל לעשות זאת פיזית.
מרקיורי אמר: "אני פאקינג אעשה את זה, דארלינג!" (I'll fucking do it, darling!), שתה שוט של וודקה והקליט.
השיר יצא באוקטובר 1991, ולאחר כחודש פנה מרקיורי בהודעה לתקשורת, שם הודיע לראשונה לציבור כי הוא חולה במחלת האיידס.
הוא נפטר יום לאחר ההודעה.
קצב השיר דומה לשיר "I Want It All".
השיר מתחיל בסינתיסייזר (מסוג Korg M1) ובקטע בעל ארבעה תיפופים.
הווידאו כולל לקט של קליפים של הלהקה לאורך הקריירה המקצועית של מרקיורי.
אלטון ג'ון ביצע שתי גרסאות כיסוי יחד עם מיי, דיקון וטיילור.
הפעם הראשונה הייתה בשנת 1992 במופע המחווה לפרדי מרקיורי ביחד עם הגיטריסט טוני איומי מלהקת בלאק סבאת', ובפעם השנייה בשנת 1997 עם להקת הבלט השווייצרית Béjart Ballet בפריז.
השיר גם בוצע בסרט מולין רוז'.
"The Shadow Brokers" (בעברית: "ברוקרי הצללים") הוא שמה של קבוצת האקרים שהופיעה לראשונה בקיץ של 2016.
מאז שהחלו לפעול, פרסמו מספר הדלפות כולל כלי אקספלויט שנגנבו מה-NSA, ביניהם כלים למתקפת אפס ימים.
אחד מכלים אלו בא לידי שימוש בכופרה WannaCry.
בנוסף, שחררו אקספלויטים שמתמקדים בתוכנות חומת אש, אנטי-וירוס ומוצרים של מיקרוסופט שבאו לידי שימוש במתקפה ב-13 במאי 2017.
שמה של הקבוצה לקוח, ככל הנראה, משם דמות מסדרת משחקי המחשב Mass Effect.
ההאקר הצרפתי מאט סויץ תיאר את הדמות, בהקשר לקבוצה אמיתית, באופן הבא:
"ברוקר הצללים הוא אינדוידואל בראש ארגון בעל ערך שסוחר במידע ומוכר תמיד למשלם המחיר הגבוה ביותר.
נראה כי ברוקר הצללים בעל מסוגלות גבוהה בתחומו: כל הסודות אשר נקנים ונמכרים לא מאפשרים ללקוח אחד להשיג יתרון משמעותי על פני האחר וכך הלקוחות נאלצים להמשיך לרכוש מידע על מנת לא לאבד את יתרונם על האחרים וכך הברוקר ממשיך להרוויח".
הדלפה ראשונה: הזמנה למכירה פומבית של כלי הנשק של Equation group.
הדלפה שנייה: "הודעה #5- Trick or treat?"
פרסום זה, מה-31 באוקטובר 2016, מכיל רשימה של שרתים שלכאורה נפרצו על ידי Equation Group ומצהיר על החזקת מספר כלי פריצה שמקורם ב- Equation group בידי הקבוצה.
הדלפה שלישית: מבצע בלאק פריידיי/סייבר מאנדיי
הודעה מספר שש כללה באנגלית את המסר הבא:TheShadowBrokers is trying auction.
הדלפה זו כללה בנוסף למסר גם 60 תיקיות המשמשות כרפרנס לכלים בשימוש של Equation Group.
ההדלפה אינה כוללת כלים ביצועיים אלא תצלומי מסך של מבני הקובץ.
אם כי ייתכן שהצילומים מזויפים, עובדת העקביות בין ההדלפות הקודמות והבאות והעבודה הרבה הנדרשת על מנת לזייף כזו הדלפה, הובילו חוקרים להניח כי הצילומים אשר שוחררו בפריצה זו הם אותנטיים.
ב-8 באפריל חשבון באתר בלוגים ששייך לקבוצה, פרסם עדכון חדש.
הפרסום כלל קוד לפיצוח קבצים מוצפנים ששוחררו בשנה שעברה.
בפרסום הצהירו חברי הקבוצה כי הוא בא בתגובה לתקיפה האמריקאית בסוריה (2017).
The Silvia Night Show היא תוכנית טלוויזיה איסלנדית העוקבת אחרי האלטר-אגו של אוגוסטה אווה ארלנסדוטיר - סילביה נייט (באיסלנדית - Silvía Nótt).
לתוכנית פרקים באיסלנדית ופרקים באנגלית שנעשו על מנת לקדם את נייט באירוויזיון לשנת 2006 שהתקיים באתונה שביוון.
התוכנית עקבה אחרי כל השערוריות שלהן גרמה נייט באירוויזיון 2006 ותיעד את הופעתה ואת התמוטטות העצבים שהייתה לה לאחר שלא עלתה לגמר וסיימה במקום ה-13 עם 62 נקודות בלבד.
סילביה נייט קיבלה תשומת לב נוספת בעקבות התוכנית לאחר שהתבטאה נגדה בצורה בלתי רגילה באומרה: ש"התוכנית היא זבל גמור".
בשנת 2007 יצא לתוכנית DVD עם כל הפרקים כולל התמוטטות העצבים שהייתה לה באירוויזיון 2006.
בשנת 2007 יצאה התוכנית בשוודיה בערוץ TV400, התוכנית זכתה לרייטינג גבוה והפופולריות של נייט עלתה בהתאם במדינה.
The Shawn Mendes EP (בעברית: המיני-אלבום של שון מנדס) הוא המיני-אלבום הראשון של הזמר-יוצר הקנדי שון מנדס.
המיני-אלבום יצא לאור ב-28 ביולי 2014, על ידי חברת התקליטים איילנד רקורדס.
עם יציאתו, נכנס המיני-אלבום אל המקום ה-5 במצעד האלבומים שבקנדה.
מנדס יצא לסיבוב ההופעות הראשון שלו "" על מנת לתמוך ולקדם את המיני אלבום ומאוחר יותר גם את אלבום הבכורה שלו, Handwritten.
סיבוב ההופעות כלל כ-51 מופעים ונערך בארצות הברית, קנדה ובערים האירופאיות סטוקהולם, ברלין, פריז, לונדון ומדריד.
סיבוב ההופעות החל בעיר ניו יורק בארצות הברית ב-15 בנובמבר 2014 והסתיים בסטוקהולם בשוודיה ב-18 בנובמבר 2015.
רוב המופעים של מנדס נערכו בהיכלים קטנים שיכולים להכיל אלפים בודדים.
רשימת השירים אותם ביצע הייתה דינמית לאורך סיבוב ההופעות וכללה גרסאות כיסוי שונות אותם ביצע, בין היתר, לשירים "Fallin'" של אלישה קיז, "Hey There Delilah" של פליין וייט טיז ו"Thinking Out Loud" של אד שירן.
The Singles Collection 1981–1993 (בעברית: אוסף הסינגלים 1981-1993) הוא אלבום להיטים של הזמרת-יוצרת הבריטית קים ויילד.
אלבום הלהיטים יצא לאור ב-6 בספטמבר 1993, על ידי חברת התקליטים MCA רקורדס.
מתוך אלבום הלהיטים יצאו שני סינגלים: "If I Can't Have You" ו-"In My Life".
האלבום הגיע למקום החמישי במצעד האלבומים של הולנד, וה-11 במצעד האלבומים הבריטי.
אלבום הלהיטים הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים.
באותה השנה בה יצא אלבום הלהיטים, הוציאה ויילד גרסת וידאו שלו, אשר הופצה לראשונה בבריטניה.
אלבום הווידאו יצא מחדש בשנת 2004.
כמה עשורים לאחר צאתו המקורית, עלה אלבום הלהיטים לרשת הזרמת המדיה ספוטיפיי.
את שיר הלחין ג'וני מנדל ואת המילים כתב פול פרנסיס ובסטר.
השיר בוצע לראשונה בסרט "אהבה למבוגרים בלבד" (The Sandpiper) משנת 1965, בנגינת סולו בחצוצרה של ג'ק שלדון.
בהמשך הפך השיר ללהיט בביצוע טוני בנט (בעיבוד של ג'וני מנדל).
השיר זכה בפרס גראמי לשיר השנה, ובפרס אוסקר לשיר המקורי הטוב ביותר.
ב-2004 דורג השיר במקום ה-77 ברשימת השירים מתוך סרטים "מאה שנים...
טוני בנט עם ג'ימי רואלס – באלבום "The Movie Song Album" (מ-1966).
בני קרטר – באלבום "New York Nights" (מ-1995)
אנגלברט המפרדינק – באלבום "A Man Without Love" (מ-1968)
ג'וני מנדל וג'ק שלדון – פסקול הסרט "חולית" (1965)
וס מונטגומרי – באלבום "Bumpin'" (מ-1965)
אוסקר פיטרסון – באלבום "Blues Etude" (מ-1966)
בוטס רנדולף – סינגל שהגיע למקום ה-93 במצעד בילבורד הוט 100 (מ-1966)
אוליבר נלסון – באלבום "Sound Pieces" (מ-1967)
The Sea (בעברית: הים) הוא אלבומה החמישי של הזמרת מלאני סי אשר יצא ב-2 בספטמבר 2011, על ידי חברת התקליטים העצמאית שלה רד גירל רקורדס.
מבחינה מוזיקלית האלבום הוא אלבום פופ שמערבב בתוכו מגוון של ז'אנרים אשר בחלקם התנסתה מלאני בפעם הראשונה, בעיקר בסוגים שונים של מוזיקה אלקטרונית ומכאן נגזר שמו.
אם כי מלאני אמרה שהאלבום גם הומוגני והרמוני.
בעטיפת האלבום רואים את מלאני כמישהי שמגיחה מתוך הים, עטיפה אשר צולמה בצפון יורקשייר.
The Sea – Live הוא סיבוב ההופעות השישי של הזמרת-יוצרת הבריטית מלאני סי, אשר התקיים בין שנת 2011 לשנת 2012. סיבוב ההופעות החל בקלן, גרמניה ב-28 בנובמבר 2011. ה-DVD של סיבוב ההופעות הופץ ב-27 בפברואר 2012 לזמן מוגבל והוא צולם בתיאטרון גלוריה (קלן), גרוינספן (המבורג) ובסי-קלאב (ברלין).
ביוני 2011, מלאני הודיעה שהיא תצא לסיבוב הופעות במטרה לקדם את האלבום שלה, The Sea.
בנובמבר 2011, האתר הרשמי של מלאני פרסם את הדברים הבאים: "לאחר שהוציאה חמישה אלבומים, יש למלאני שירים רבים ואנו לא יודעים מה עדיף שהיא תשיר במהלך ההופעות, לכן אתם אלו שתבחרו בשירים שאתם רוצים שהיא תופיע איתם במהלך סיבוב ההופעות".
באותו היום פורסמו צילומים מהחזרות הגנרליות, באתר שלה.
עוד הוכרז כי התאריכים בלונדון אזלו וייתכן שיעבירו את המופעים שם למיקומים יותר גדולים, על מנת שיותר אנשים יוכלו להגיע.
גרג האטוול - במאי מוזיקלי, גיטרה, שירת ליווי
סקוט פירת' - גיטרה בס, קולות רקע
לדונה הארלי-פיטרס - שירת ליווי
להלן רשימת השירים איתם הופיעה במהלך סיבוב ההופעות בשנת 2011:
"Here It Comes Again" (בהופעה בקלן, ברלין, ציריך וגם וינה)
The Singles Box (בעברית: קופסת הסינגלים) הוא מארז תקליטורים של הזמרת אלניס מוריסט אשר יצא ב-8 באפריל 1997 על ידי מאבריק רקורדס.
המארז כולל 5 דיסקים אשר כל דיסק כולל ביצועים חיים או גרסאות נוספות לסינגלים מאלבומה "Jagged Little Pill".
בנוסף המארז כולל גם חוברת עם תמונות של מוריסט ומכתב שכתבה למעריצים.
כל הסינגלים מ-"Jagged Little Pill" נכללו במארז התקליטורים מלבד "All I Really Want" ,שמסיבות לא ידועות לא נכלל במארז התקליטורים, מה שהוביל לכך שהשיר הזה ו-"Mary Jane" הם השירים היחידים מ-"Jagged Little Pill" שלא יצאו באלבום כלשהו.
האלבום שוחרר באירופה ואוסטרליה בלבד במהדורה מוגבלת.
The Scotts הוא סינגל שהוקלט על ידי הראפרים האמריקאים טראוויס סקוט וקיד קאדי, כצמד בשם "דה סקוטס".
השיר יצא לאור ב-24 באפריל 2020, על ידי חברות התקליטים אפיק רקורדס, קקטוס ג'ק רקורדס ו-ויקד אווסום.
ב-20 באפריל 2020 דווח כי סקוט עתיד לשתף פעולה עם משחק הווידאו פורטנייט כדי להתחיל במשחק סיבוב הופעות וירטואלי בשם "Astronomical" החל מ-23 באפריל עד 25 באפריל.
במהלך ההופעה במשחק, השיר הושמע בבכורה בכמה זמנים שונים.
שחקני המשחק זכו לשמוע את השיר לפני הוצאתו הרשמית.
בסך הכל, כ-12 מיליון שחקנים השתתפו בהופעות של סקוט במשחק.
ב-23 באפריל, סקוט חשף את עטיפתו הרשמית של הסינגל בעמוד האינסטגרם שלו והודיע כי בשיר משתתף גם קיד קאדי.
שם השיר מהווה התייחסות לשם המשפחה האמיתי של קאדי ושם הבמה של סקוט בהתאמה.
בעיני צ'ארלס הולמס מרולינג סטון, השיר הרגיש "כמו מעבר סמלי של הלפיד", לאחר הערצתו הוותיקה של סקוט ליצירותיו של קאדי, אך בסופו של דבר חשב ש"התוצאות מעורבות" לאחר שהיה "מאוד נרגש" לפני כן.
מדינהתוארמכירותאוסטרליה (ARIA)זהב35,000ארצות הברית (RIAA)פלטינה1,000,000איטליה (FIMI)זהב35,000מקסיקו (AMPROFON)זהב30,000פולין (ZPAV)זהב10,000 מכירות + הזרמת מדיה בלבד
אזורתאריך יציאהפורמטחברות תקליטיםמקורעולם24 באפריל 2020הזרמת מוזיקה • הורדה דיגיטלית • ויניל • קלטת שמע • תקליטוראפיק • קקטוס ג'ק • ויקד אווסום
The Second Barbra Streisand Album (בעברית: האלבום השני של ברברה סטרייסנד) הוא אלבומה השני של הזמרת ברברה סטרייסנד, אשר הוקלט באוגוסט 1963 כשישה חודשים אחריי צאת אלבומה הראשון והוא הקולט במשך ארבעה ימים במהלך יוני אותה שנה.
כשנשאלה הזמרת על שם האלבום אמרה: "הוא נקרא ככה כי זה פשוט מה שזה, למה לי לקרוא לזה באיזה שם מפואר שאף אחד לא יזכור ממילא".
האלבום יצא על גביי תקליטים בצבע כחול ובכך זו הייתה הפעם הראשונה בה קולומביה רקורדס הוציאו תקליטים בצבע.
בשנים 1987 ו-1993 האלבום יצא מחדש על גבי פורמטים שונים של דיסקים.
השיר "It Had to Be You" היה מיועד במקור עבור אלבום זה אך לבסוף שוחרר כחלק מאלבומה השלישי.
בנוסף הקליטה הזמרת גרסת כיסוי לשירו של קול פורטר "Who Would Have Dreamed" אך גרסה זו לא שוחררה עד היום.
"The Second Element" (בעברית: "הָאֵלֵמֵנְט הַשֵּׁנִי") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, Dive.
השיר יצא לאור בשנת 1993, על ידי חברת התקליטים A&M רקורדס, כסינגל השני מתוך האלבום.
הוא נכתב על ידי תומאס שוורץ, פרנק פיטרסון, וייס ומתיאס מייסנר.
במרוצת השנים, הוקלט השיר מספר פעמים בידי אמנים כדוגמת ססיליה ונרסטן , Blackmore's Night וריצ'י בלקמור.
השיר נכתב על ידי תומאס שוורץ, פרנק פיטרסון, וייס ומתיאס מייסנר והופק על ידי פיטרסון ושרה ברייטמן.
התקליטור סינגל כולל שלוש רצועות מ-Dive ורצועה אחת שאינה מתוכו: "The Second Element", "The Second Element" (גרסת האלבום), "Island" ו-"Rain".
הרצועה שאינה חלק מ-Dive, "Rain", בולטת במיוחד וזאת, כיוון שהלחן שלה שנוצר על ידי פרנק פיטרסון כולל מילים שנכתבו על ידו ועל ידי אחותה של שרה, ניקולה ברייטמן.
גרסת נוספת בשם "The Second Element II" נכללה ב-Dive גם כן.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150,000 השמעות.
הזמר ריצ'י בלקמור, שהקליט אותו גם כן; הווידאו קליפ של הגרסה פורסם באפריל 2021.
אזורתאריך יציאהפורמטחברת תקליטיםמקורכלל העולם1993תקליט 7 אינץ' • תקליט 12 אינץ'A&M
"The Show" (בעברית: "המופע") הוא סינגל שהוקלט על ידי הלהקה הדנית Reddi.
הוא יצא לאור ב-10 בפברואר 2022, בהוצאת חברת התקליטים יוניברסל מיוזיק גרופ.
נבחר לייצג את דנמרק באירוויזיון 2022, שהתקיים בטורינו, איטליה.
ב-27 באוגוסט 2021 פתחה רשות השידור הדנית את תקופת הגשת השירים לוועדה המקצועית.
היא הסתיימה ב-29 באוקטובר, ולאחר מכן התחילה מלאכת סינון השירים.
מספרם צומצם לשמונה, והם יצאו לאור ב-10 בפברואר 2022.
שמונה שירים התחרו בערב אחד, שבסופו נקבע הזוכה באמצעות שתי מערכות הצבעה.
בראשונה, שלושת השירים שקיבלו את מרב הנקודות העפילו לשלב הבא באירוע.
היא שילבה את ההצבעות לפני המופע, שנקלטו ב-28 בפברואר עד 4 במרץ, וההצבעות שהוזנו במשדר על ידי הקהל.
במערכה השנייה אופסו כל נתוני ההצבעות.
הצופים יכלו להצביע באמצעות הודעת SMS או ביישומון Melodi Grand Prix.
בשלב הראשון העפיל "The Show" לתלת-קרב של גמר הקדם הדני לאירוויזיון במקום השני.
השיר "Hallelujah" של להקת Conf3ssions הגיע בשלב זה למקום הראשון, אולם בתלת קרב הפסיד ל-"The Show" בהפרש של חמישה אחוזי הצבעה.
ב-25 בינואר 2022 נקבע בהגרלת חצאי הגמר כי דנמרק תופיע בחלק השני של חצי הגמר הראשון.
דנמרק הופיעה כמדינה ה-12, לאחר קרואטיה ולפני אוסטריה.
ב-10 במאי 2022 ביצעה REDDI את "The Show" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי.
The Sign (בעברית: הסימן) הוא אלבום משנת 1993 של להקת הפופ השוודית אייס אוף בייס, שיצא כאלבום הבכורה של הלהקה באמריקה הצפונית, יפן וכמה מדינות באמריקה הלטינית בהוצאת חברת התקליטים אריסטה רקורדס.
The Sign דורג כאחד מ-100 האלבומים הנמכרים ביותר בכל הזמנים על ידי איגוד תעשיית ההקלטות האמריקאי (RIAA),עם מכירות של יותר מ-21 מיליון עותקים.
האלבום עצמו גרף למעלה מ-42 מיליון דולרים עבור אריסטה רקורדס, והיה מועמד לאלבום הפופ הטוב ביותר בטקס פרסי הגראמי ב-1995. The Sign דורג בשלישייה הפותחת במצעד בילבורד 200 במשך 26 שבועות רצופים.
האלבום, והסינגל בעל אותו השם, הם הסינגל או האלבום היחידים של אמן/להקה משוודיה שדורג במקום הראשון ברשימות סוף השנה הכוללות השנתיות של בילבורד.
מקוםתאריםמכירותארגנטינה (CAPIF)300,000ארצות הברית (RIAA)פלטינה 9×9,000,000ברזיל (Pro-Música Brasil)זהב100,000מקסיקו (AMPROFON)300,000צ'ילה (IFPI Chile)60,000קוריאה הדרומית (Gaon)500,000קנדה (Music Canada)יהלום1,750,000סיכוםסקנדינביה (IFPI Scandinavia)900,000
The Silver Lining: The Songs of Jerome Kern (בעברית: הצד החיובי: השירים של ג'רום קרן) הוא אלבום האולפן ה-58 של זמר הג'אז טוני בנט, בהשתתפות ביל צ'ארלפ.
את האלבום הוציאה לאור ב-25 בספטמבר 2015 חברות התקליטים קולומביה ו-MGM.
הוא כולל ארבעה עשר שירים שהלחין ג'רום קרן, בהשתתפות ביל צ'ארלפ (פסנתר), פיטר וושינגטון (בס), קני וושינגטון (תופים) ורנה רוזנס (פסנתר).
The Silver Lining: The Songs of Jerome Kern הגיע לראש מצעד אלבומי הג'אז של הבילבורד ולמקום ה-89 בבילבורד 200. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי השנתי ה-58.
The Single Life (בעברית: חיי הרווקות) הוא ההמיני-אלבום הרביעי של הראפרית האמריקאית סוויטי.
המיני-אלבום יצא לאור ב-18 בנובמבר 2022 בהוצאת חברות התקליטים האחים וורנר וארטיסטרי.
+ תאריכי יציאות לאור ופורמטים עבור The Single Lifeאזורתאריך יציאהפורמטחברת תקליטיםמקורכלל העולם18 בנובמבר 2022הורדה דיגיטלית • הזרמת מוזיקההאחים וורנר • ארטיסטרי
The Sickness הוא אלבום הבכורה של להקת המטאל דיסטרבד.
האלבום יצא לאור ב-7 במרץ 2000, בלייבלים ג'איינט רקורדס ורפרייז רקורדס.
האלבום הגיע למקום ה-29 במצעד הבילבורד 200 וצעד בו במשך 106 שבועות.
The Sickness היה אלבום האולפן הראשון של הלהקה מאז הוקמה ב-1994. בשנת 2015 סיפר דריימן כי בהתייחס לימיה המוקדמים של הלהקה: "אנשים חושבים שזו הייתה עלייה מטאורית.
קרענו את עצמנו שנתיים או שלוש כלהקה מקומית, היינו מקדמי המכירות של עצמנו, כל פעם שהביעה לעיר איזו הופעת רוק חבר להקה הסתובב במקום וחילק חומרים שיווקיים שלנו - קלטות, סטיקרים, טי-שירטים, מה שהיה לנו.
זה בנוסף להופעות אסטרטגיות במקומות שבהם חשבנו שזה הגיוני ובנוסף לבניית קהל המעריצים בדרום שיקגו.
הייתה תקופה ארוכה מאוד לפני ההצלחה, בעיר שלא ממש קיבלה הארד רוק והבי מטאל.
שיקגו הייתה עיר של רוק אלטרנטיבי.
היו "דה סמאשינג פאמפקינס", "לוקאל H".
לא יכולנו לנגן אפילו במועדונים במרכז העיר.
זה לא נחשב מגניב מספיק.
היינו צריכים לפלס את דרכנו פנימה".
לקראת סוף שנת ה-90, עבר המיקוד של תעשיית הרוק לרוק כבד יותר, והלהקה חתמה על חוזה הקלטות בחברת ג'איינט רקורדס, שהיה ההזדמנות הראשונה של הלהקה.
הלהקה החליטה לעדן את הצליל שלה עוד לפני הקלטת האלבום.
הגיטריסט המוביל של הלהקה, דן דונגאן, החליט לשנות סגנון ולא לכלול קטעי סולו גיטרה.
בראיון למגזין "Guitar World" סיפר: "לפני שהוחתמנו עשיתי סולואים כל הזמן, וזה לא ממש עבד, אז החלטתי להפסיק עם זה לגמרי עד האלבום או השניים האחרונים.
עם הזמן דחפנו אחד את השני להיות מוזיקאים טובים יותר".
דריימן סיפר שכתיבת המילים לשירים, שהתבססו על חוויות אישיות מחייו, לא הייתה לו נוחה בתחילה.
הנה אתה מחליט לחשוף חלק מהנשמה שלך לאנשים האלה, ולשים אותו על מגש כדי שכולם יוכלו לראות אותו.
עד שאתה מבין שהמאזינים מבינים משהו מכל זה, זה מפחיד מאוד".
אל הסולן דריימן והגיטריסט דונגאן הצטרפו המתופף מייק ונגרן והבסיסט סטיב "פאזז" קמאק.
הלהקה פנתה למפיק ג'וני קיי, שהיה בתיכון עם אחיו של דונגאן, על מנת שיסייע לה להפיק את האלבום.
הקשר בין הלהקה לקיי התחזק, והוא הפך למפיק האלבום.
בראיון ל"Guitar Edge" סיפר קיי על התהליך: "הם נלחמו כדי שאפיק עבורם את האלבום.
הם סירבו לנסוע ללוס אנג'לס ולעשות אלבום שיהיה ברמה של הדמואים שעשו.
הרגשתי שעם מספיק זמן ותקציב אוכל ליצור עבורם אלבום שכולם יוכלו לאהוב ...
דחפתי אותם הכי חזק שיכולתי, והרגשנו שהצלחנו עוד לפני שמכרנו אפילו עותק אחד.
כל העבודה הקשה, והעובדה שהם להקה טובה, עזר לי לקבל עבודות נוספות.
אנשים אהבו את זה ואמרו 'מי עשה את האלבום של דיסטרבד?
הלהקה הקליטה את האלבום החל מסוף 1999, והוא יצא לאור ב-7 במרץ 2000. האלבום לא הצליח מיד.
הסינגל הראשון מתוכו, "Stupify", יצא לאור באפריל 2000. דריימן סיפר ש"היה קשה למכור אותו לתחנות הרדיו.
זה לא שהסינגל זינק מיד.
ג'איינט רקורדס עבדו על זה.
הם דחפו את זה למקום שבו הוא יקבל מספיק מודעות, ורק אז הוא התחיל לעלות במצעדים".
השיר מדבר על גזענות ואפליה, ומתבסס באופן רופף על חוויותיו של דריימן עצמו.
השיר הגיע בסופו של דבר למקום ה-12 במצעד הרוק המיינסטרימי של הבילבורד, ולמקום 10 במצעד הרוק האלטרנטיבי של המגזין.
השיר נשאר אחד מהפופולריים ביותר של הלהקה.
אחריו יצאו הסינגלים "Down with the Sickness" באוקטובר אותה שנה, "Voices" בנובמבר ו"The Game" בפברואר 2001.
ב-23 במרץ 2010 הוציאה הלהקה גרסת עשור לאלבום.
בגרסה הופיעו גרסאות שעברו מיקס שחודש מעט, וכן שירים חדשים שהופיעו לפני כן כצד ב' ולא נכללו בהוצאה המקורית.
בנוסף נכללה גרפיקה מעודכנת ותכנים אינטרנטיים שצפייה בהם התאפרה רק לרכושי האלבום.
גרסה זו, שחגגה עשור לצאת האלבום, הייתה זמינה לראשונה גם בגרסת ויניל.
דן דונגאן, גיטריסט הלהקה, אמר לגבי הגרסה החדשה: "[...] זה היה האלבום ששם אותנו על המפה והזניק את הקריירה שלנו.
חזרנו לאולפן ועשינו לו רמיקס, הוא עובר תהליך של רה-מאסטרינג, נוסיף לו כמה רצועות בונוס, ונעדכן את האריזה והגרפיקה.
זה יהיה פריט אספנים קטן, מחווה לאלבום הזה עבור המעריצים".
השירים הנוספים שנכללו באלבום היו "God of the Mind" ו-"A Welcome Burden", שהופיעו גם באוסף שירי צד ב' בשם The Lost Children.
בינואר 2020 הכריזה הלהקה שהיא יוצאת למסע הופעות לכבוד 20 שנה לצאת האלבום, יחד עם סטיינד ובד וולבס.
מסע ההופעות בוטל בסופו של דבר עקב מגפת הקורונה.
The Sickness יצא מחדש לאור על מנת לציין את 20 השנה לצאתו לאור.
הגרסה כוללת את כל השירים המקוריים בגרסת הרה-מאסטרינג, כמו גם גרסאות בביצועים חיים של השירים.
מסע ההופעות נקבע מחדש ליולי וספטמבר 2021 אך בוטל שנית עקב מגבלות הקורונה.
עם צאתו זכה האלבום לביקורות חיוביות.
סטיב יואי ממגזין האינטרנט "AllMusic" ציין שגם אם יש באלבום כמה קטעים מוצלחים פחות, הרי שהוא פרי עבודתה של להקה שלא נדרש לה עוד הרבה כדי להגיע לשליטה מוחלטת בסאונד ובכישורי ההלחנה שלה, מה שהופך את האלבום לאלבום ראשון נפלא.
האתר "Loudwire" דירג את האלבום במקום ה-24 ברשימת 25 אלבומי הבכורה בסוגת ההארד רוק.
ב-2020 הופיע האלבום ברשימת 20 אלבומי המטאל הטובים ביותר לשנת 2000 של המגזין "Metal Hammer".
ב-2021 הופיע האלבום ברשימת 20 אלבומי הנו-מטאל המהותיים של מגזין "Revolver".
השיר "Voices" הופיע בפסקול של סרט האימה "ג'יפרס קריפרס".
השיר "The Game" הופיע בפסקול של הסרט "דרגון בול Z: נקמתו של קולר".
השירים "Stupify" ו-"Fear" הופיעו בגרסתו האנגלית של הסרט "דרגון בול Z: לורד סלאג".
ב-"Rock Band 2" וב-"גיטאר הירו 5" הוסרה השפה הגסה בשיר.
המתאבק כריס קאש באומן () מ-CZW השתמש בשיר כשיר הכניסה שלו לזירה עד מ-2001 ועד למותו בתאונת דרכים ב-2005. מאז מותו מקיימת CZW אירוע היאבקות שנתי לזכרו, בשם "Down with the Sickness", על שם שיר הכניסה שלו.
The Screen Behind the Mirror (בעברית: הַמָּסָךְ שֶׁמֵּאֲחוֹרֵי הַמַּרְאָה) הוא אלבום האולפן הרביעי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-14 בינואר 2000 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית.
האלבום הגיע למקום הראשון ביוון, ולחמישייה הפותחת בעשרות מדינות נוספות.
מתוכו פורסמו שני סינגלים בסך הכול, "Gravity of Love" ו-"Push the Limits".
"The Gate" מתחיל את האלבום עם "קרן האניגמה" המפורסמת, שהתמזגה יחד עם קטע דיבור מאת אליזבת הוטון המספרת עובדות אסטרונומיות על כוכב הלכת הרביעי מהשמש, מאדים, בדומה לשיר הסיום של אלבומו של ואנגליס, .
"O Fortuna, velut Luna, statu variabilis" ממשיך את אותו הקו בפתאומיות ובקול רם, ומסתיים במהירות כדי שהקול ימשיך את הרסיטל ללא הפרעה, כשהוא ממשיך עמוק לתוך השיר הבא, "Push the Limits" למשך עשרים-וארבע שניות בסך הכול.
"Push the Limits" מאופיין בהתחלה בקצב בקצב מהיר ואחר כך מתחלק למספר שכבות מוזיקליות.
אליזבת הוטון לוחשת את המילים של השיר בשילוב סולו גיטרה חשמלית לאורך הקטע המרכזי של הרצועה, וכשהמוזיקה מתגברת, אליזבת לוחשת בשנית.
ביטים חזקים נוספים מתנגנים בסוף הרצועה הזו, עד שהיא מסתיימת עם מלמול מעורפל המוביל לשיר הבא.
חלק מ-"O Fortuna, velut Luna" מתנגן בתחילת השיר הבא, "Gravity of Love" בביצוע רות'-אן בויל בשילוב צלילי "O Fortuna".
אישה וגבר לוחשים שורה כל אחד – וזהו הקונספט של השיר עצמו.
"Smell of Desire" מציג מחדש את חליל השאקוהאצ'י מ-; ינס גאד מנגן בגיטרה מדי פעם באמצע השיר.
מזמורים גרגוריאניים הפוכים מ-"" ושירה מ-"Mea Culpa" מובילים ללחישות של סנדרה קרצו בסוף השיר עם עוד מזמורים הפוכים עד שהם מתפוגגים לרצועה הבאה.
אנדרו דונלדס משתתף בביצוע "Modern Crusaders" וגאד מנגן בגיטרה.
דונלדס ממשיך בשירה והרצועה מסתיימת בדגימת עוגב מתוך טוקטה ופוגה ברה מינור מאת באך.
ב-"", צליל מכה של גפרור וטיפות מים, המסמלות את יסודות האש והמים בהתאמה, יוצרים לולאה מוזיקלית, בשילוב צלצול פעמוני הכנסייה.
צליל בכי מעורפל מושמע בהמשך לכך, עד שהוא מתפוגג והשיר הבא מתחיל להתנגן.
"The Screen Behind the Mirror" מציג מחדש את הקצב שבו נעשה שימוש ב-"" כשקולותיהם של אנדרו דונלדס ורות'-אן בויל מושמעים בשילוב חלק מהמילים של "Gravity of Love".
גרסה קודמת של השיר הזה, בשם "The Experience" מופיעה רק בגרסת הפרומו האוסטרלית של האלבום.
השיר הקודם אוחד ל-"Endless Quest", שם ניתן לשמוע עוד צלילים של חלילי שאקוהאצ'י, כששני ריפי גיטרה שונים של ינס גאד משתלבים בהתאמה.
לאחר מכן, הקטע ששמו "Camera Obscura" מתחיל ובו ישנה דגימה מתוך "Modern Crusaders".
לאותו השיר שולבו קטעי שירה שבוצעו על ידי קרצו.
"Between Mind & Heart" מבוצע על ידי קרצו וסנדרה גם כן והוא תואר כשיר "קליל".
רות'-אן בויל שרה ברצועה האחרונה, "Silence Must Be Heard" – היא בעלת קצב משתנה.
השירה של רות'-אן הופכת ללחישות והקול הבוכה מתנגן בשנית, לפני שהאלבום מסתיים עם "קרן האניגמה".
הת'ר פארס מ-AllMusic כתבה, .
אנדרו דונלדס – שירה ראשית
מיכאל קרצו – שירה ראשית, הנדסה, הפקה
סטפן יגנבורג – מספר צילומים מקוריים
אזורהסמכהיחידות שהוסמכו/מכירותארצות הברית (RIAA)זהב500,000^גרמניה (BVMI)זהב150,000^דנמרק (IFPI Denmark)14,712הולנד (NVPI)זהב40,000^הממלכה המאוחדת (BPI)זהב100,000נורווגיה (IFPI Norway)זהב25,000*קנדה (Music Canada)זהב50,000^שוודיה (GLF)זהב40,000^שווייץ (IFPI Switzerland)זהב25,000^* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
The Secret of Us (בעברית: "הסוד שלנו") הוא אלבום אולפן השני של הזמרת-יוצרת האמריקאית גרייסי אברמס.
האלבום יצא לאור ב-21 ביוני 2024, על ידי חברת התקליטים אינטרסקופ רקורדס.
לאחר צאת אלבום האולפן הראשון שלה, Good Riddance, בשנת 2023, אברמס החלה לעבוד על מוזיקה חדשה במהלך סיבוב ההופעות שלה "Good Riddance Tour" ובתור מופע החימום בצפון אמריקה בסיבוב הופעות "The Eras Tour" של הזמרת טיילור סוויפט.
בראיון למגזין "ווג" אשר התקיים ב-7 במרץ 2024, אישרה כי אברמס כי תוציא מוזיקה חדשה מאוחר יותר באותה שנה..
לקראת סוף חודש אפריל 2024, אברמס החלה לרמוז על צאת מוזיקה חדשה, על ידי פרסום תמונות בחשבון האינסטגרם שלה.
פרסומים בתקשורת פירשו שזה יהיה חלק מווידאו קליפ חדש.
האלבום היה לאלבום הנשי השישי המושמע ביותר בשנת 2024 ברשת הזרמת המדיה ספוטיפיי.
+מקבץ רשימות של גופים אשר דירגו את האלבום The Secret of Usשם הארגוןרשימהמיקוםמקורבילבורד50 האלבומים הטובים ביותר לשנת 202416Chorus.fm30 האלבומים המובילים לשנת 202428The Forty-Fiveהאלבומים הטובים ביותר לשנת 202414Hot Press50 האלבומים הטובים ביותר לשנת 202448